Av. Juan Carles, 41, Cotxeres Autobusos Mohn, Gavà
Any rere any hem anat veient com la nostra Festa Major ha anat perdent caliu, personalitat, esperit de gresca col·lectiva i identitat de poble. I amb recel hem vist també com a les poblacions veïnes s’han anat consolidant unes festes populars i alternatives organitzades des del poble i per al poble.
Doncs gràcies a la implicació de diferents organitzacions i entitats podem dir que les Festes Alternatives ja són una realitat a Gavà. Nosaltres hi hem posat les hores, la il·lusió... un sense fi d’assemblees perquè Gavà també pugui gaudir de les seves festes, autogestionades i populars.
Ara només cal que tu aportis el teu granet de sorra per acabar de consolidar el projecte i que el dia 27 de juny et sentis peça clau d’una nova manera d’entendre la Festa Major, recuperant l’esperit d’un model de poble que avança cap a una societat més lliure i compromesa.
Volem el teu suport per a poder engegar aquest projecte tant engrescador i poder gaudir a Gavà també d'unes festes alternatives, populars i autogestionades amb consciència social.
Amb les vostres aportacions podeu tenir com a recompensa samarretes de les festes, tiquets pel correbars, tiquets pel dinar popular, gots de les festes, cervesa commemorativa.... i la col·laboració imprescindible en aquestes festes que són de tots i totes fent que les poguem gaudir al màxim.
Samarreta de les Festes, aconsegueix-la sent mecenes!! Fes la teva aportació!!!
La Festa Major Popular i Alternativa és un esdeveniment organitzat de forma independent i autogestionada per un conjunt d’entitats de Gavà i col·lectius locals implicats en diversos àmbits del moviment ciutadà:
- Ateneu Popular la Màquia
- Agrupament Escolta i Guia Roc del Migdia
- Unió Muntanyenca Eramprunyà (UME)
- Castellers de Gavà
- Rebost del Delta
- Sonaquetomba
- Grup Ecologista Les Agulles
- Colla de Grallers l’Anguila